tartuNLP/wikipedia-smugri-20251201 huggingface dataset:
Kokkolan ruotsalainen seurakunta

Kokkolan ruotsalainen seurakunta () on evankelis-luterilainen ruotsinkielinen seurakunta Keski-Pohjanmaalla Kokkolassa. Se kuuluu Porvoon hiippakunnassa Pedersören rovastikuntaan ja on osa Kokkolan seurakuntayhtymää. Kirkkoherrana toimii Per Stenberg.
Kirkot.
Kokkolan ruotsalaisella seurakunnalla on käytössään seuraavat kirkot:
Historiaa.
Kokkolan ruotsalainen seurakunta syntyi vuonna 1929, kun siihen asti kaksikielinen Kokkolan kaupunkiseurakunta jaettiin kielen perusteella suomalaiseksi ja ruotsalaiseksi seurakunnaksi.
Kokkolan ruotsalainen seurakunta ja Kaarlelan ruotsalainen seurakunta lakkautettiin 31. joulukuuta 2003 ja 1. tammikuuta 2004 niiden tilalle perustettiin uusi Kokkolan ruotsalainen seurakunta.
Herätysliikkeet.
Kokkolan ruotsalainen seurakunta kuuluu muun Keski-Pohjanmaan tavoin herätysliikkeiden maantieteelliseen kohtaamisalueeseen. Kokkolassa vaikuttaa erityisesti ruotsinkielinen rauhansanalaisuus. Kokkolassa on voimakasta kannatusta myös evankelisen herätysliikkeen parissa.
Papisto.
Seuraavat henkilöt ovat toimineet Kokkolan ruotsalaisen seurakunnan kirkkoherroina:
Kruunupyyn seurakunta

Kruunupyyn seurakunta () on seurakunta Pohjanmaalla, Kruunupyyssä. Seurakunta kuuluu Porvoon hiippakunnassa Pedersören rovastikuntaan. Kirkkoherrana toimii Niklas Wallis.
Kruunupyyn seurakunnan kirkollisveroprosentti on Suomen evankelis-luterilaisen kirkon korkein, kaksi prosenttia.
Herätysliikkeet.
Kruunupyyn seurakunta kuuluu muun Kokkolan ympäristön tavoin herätysliikkeiden maantieteelliseen kohtaamisalueeseen. Kruunupyyssä vaikuttaa erityisesti ruotsinkielinen evankelinen herätysliike, jonka pohjoiseen vaikutusalueeseen Kruunupyy kuuluu.
Papisto.
Muun muassa seuraavat henkilöt ovat toimineet Kruunupyyn seurakunnan kirkkoherroina:
Pietarsaaren ruotsalainen seurakunta

Pietarsaaren ruotsalainen seurakunta () on seurakunta Pohjanmaalla, Pietarsaaressa. Seurakunta kuuluu Porvoon hiippakunnassa Pedersören rovastikuntaan ja Pietarsaarenseudun seurakuntayhtymään. Kirkkoherrana toimii Jockum Krokfors.
Herätysliikkeet.
Pietarsaaren ruotsalainen seurakunta kuuluu ympäröivän maaseudun tavoin ruotsinkielisen rauhansanalais-lestadiolaisen liikkeen kannatusalueeseen. Pietarsaaressa on myös evankelisen herätysliikkeen kohtalaista kannatusta.
Papisto.
Seuraavat henkilöt ovat toimineet Pietarsaaren ruotsalaisen seurakunnan kirkkoherroina:
Uudenkaarlepyyn seurakunta

Uudenkaarlepyyn seurakunta () on Suomen evankelis-luterilaisen kirkon seurakunta Pohjanmaalla, Uudessakaarlepyyssä. Seurakunta kuuluu Porvoon hiippakunnassa Pedersören rovastikuntaan. Kirkkoherrana toimii Mats Edman.
Papisto.
Seuraavat henkilöt ovat toimineet Uudenkaarlepyyn kirkkoherroina:
The Halo Effect

The Halo Effect on ruotsalainen metallimusiikin yhtye, jonka ovat perustaneet In Flames ja Dark Tranquillity -yhtyeistä tunnetut muusikot vuonna 2021.
Historia.
Yhtyeen perustivat vuonna 2021 Mikael Stanne (laulu), Niclas Engelin (kitara), Jesper Strömblad (kitara), Peter Iwers (bassokitara) ja Daniel Svensson (rummut).
Yhtye julkaisi ensimmäisen albuminsa "Days of the Lost" elokuussa 2022. Yhtye teki levytyssopimuksen Nuclear Blastin kanssa ja kertoi yhtiön tiedotteessa, että he halusivat tämän bändin kanssa palata Göteborg-metallin juurille.
Toisesta albumista "March of the Unheard" kerrottiin syyskuussa 2024 ja se julkaistiin tammikuussa 2025 Nuclear Blastin kautta.
Minecraft Legends

Minecraft Legends on Mojang Studiosin ja Blackbird Interactiven kehittämä ja Xbox Game Studiosin julkaisema videopeli. Se julkaistiin ​​Microsoft Windowsille, Nintendo Switchille, PlayStation 4:lle, PlayStation 5:lle, Xbox Onelle ja Xbox Series X/S:lle 18. huhtikuuta 2023. Se on Minecraftin spin-off.
Julkaisu.
Peli julkistettiin trailerissa Minecraftin YouTube-kanavalla 12. kesäkuuta 2022, ja sen suunniteltu julkaistavan 18. huhtikuuta 2023.
Lower Merion Township

Lower Merion Township on kunta ("township") Yhdysvalloissa Pennsylvanian osavaltiossa. Sen väkiluku oli 63 633 vuonna 2020. Kunta sijaitsee Montgomeryn piirikunnassa Philadelphian metropolialueella. Lower Merion Township on väkiluvultaan Pennsylvanian osavaltion kahdeksanneksi suurin kunta.
Väestö.
Vuonna 2020 Lower Merion Townshipin 63 633 asukkaasta valkoisia oli 81,5 %, aasialaisia 7,8 %, mustia 6,0 % ja alkuperäisasukkaita 0,1 %. Asukkaista 16,8 % puhui kotonaan jotain muuta kieltä kuin englantia ja 12,6 % asukkaista oli syntynyt ulkomailla.
God Bless Australia

God Bless Australia ("Jumala Siunatkoon Australiaa") oli ehdotettu Australian kansallislaulu. Sen on kirjoittanut australialainen lauluntekijä Jack O'Hagan. Se lauletaan Waltzing Matildan, tunnetun australialaisen kansanlaulun, säveleen käytössä vielä tänäkin päivänä.
Sponsorointi.
Kappaletta soitti elokuvamainonnassa australialainen bensiiniyhtiö Ampol.
Ehdotettu hymni.
Kun Australia äänesti kansallislaulun puolesta vuonna 1974, "God Bless Australia" ei ollut vaihtoehto. Neljä vaihtoehtoa olivat "Advance Australia Fair" (nykyinen hymni), "God Save the Queen" (entinen kansallislaulu, nykyinen kuninkaallinen hymni ja Yhdistyneen kuningaskunnan kansallislaulu), "Waltzing Matilda" (suosittu kansanlaulu) ja "The Song of Australia" (isänmaallinen laulu, ei enää käytössä).
Ismo Jauhiainen

Ismo Kauko Artturi Jauhiainen (s. 27. tammikuuta 1942 Ruokolahti) on suomalainen insinööri ja yritysjohtaja, joka on saanut energianeuvoksen arvonimen.
Henkilöhistoria.
Jauhiaisen vanhemmat olivat koneentarkastaja, yliluutnantti Kauko Valter Jauhiainen ja Hertta Unelma Rautavirta. Hänen puolisonsa vuodesta 1963 on lääkintävoimistelija Ritva Anneli Metso. Jauhiainen tuli ylioppilaaksi Helsingin normaalilyseosta 1961 ja valmistui diplomi-insinööriksi Teknillisestä korkeakoulusta 1968. Hän oli Termoplanin suunnittelija 1966–1968, Ekonon yhdyskuntien energiahuoltotoimiston projekti-insinööri 1969–1973, apulaistoimistopäällikkö 1974–1980 ja toimistopäällikkö 1980–1984 sekä Vantaan Sähkölaitoksen, vuodesta 1996 Vantaan Energia, kaukolämpöosaston johtaja 1984–1996 ja toimitusjohtaja 1996–2005. Jauhiainen oli myös Helsingin Seudun Lämpövoiman hallituksen jäsen vuodesta 1996 ja toimitusjohtaja vuodesta 2001. Hänellä oli uransa aikana useita asiantuntija- ja luottamustehtäviä. Energianeuvoksen arvonimen Jauhiainen sai vuonna 2002. Sotilasarvoltaan hän on reservin luutnantti (2000).
Université Panthéon-Sorbonne

Université Panthéon-Sorbonne (alun perin Paris I) on ranskalainen julkinen yliopisto, joka sijaitsee Pariisin kaupungissa ja on erikoistunut yhteiskuntatieteisiin ja joka on eräissä arvioissa luokiteltu maailman parhaiden yliopistojen joukkoon oikeustieteen, taloustieteen, valtiotieteen, maantieteen, historian ja filosofian aloilla.
Buffalo (panssariajoneuvo)

Buffalo on panssaroitu miinasuojattu ja väijytyssuojattu ajoneuvo (MRAP), jonka on kehittänyt Force Protection. Ajoneuvo on erikoistunut kulkuväylän avaamiseen ja löydettyjen miinojen raivaamiseen.
Buffalo perustuu eteläafrikkalaiseen Casspir-ajoneuvoon. 
V-muotoinen runko ohjaa räjähdyksen pois matkustajista ja panssarointi suojaa 7,62 mm ammuksilta. Lisäsuojaa käytetään panssarintorjunta-aseilta suojautumiseen.
Käyttäjät.
Ajoneuvon käyttäjiä ovat Yhdysvallat, Kanada, Ranska ja Yhdisteet kuningaskunnat.
Kari Kankaanpää

Kari Kankaanpää on suomalainen lavastussuunnittelija. Kankaanpää aloitti lavastussuunnittelijan opinnot Taideteollisessa korkeakoulussa 2004. Hänen ensimmäinen pitkän elokuvan lavastussuunnittelu oli Juha Wuolijoen "Hella W" (2012), josta Kankaanpää sai parhaan lavastussuunnittelun Jussin. Kankaanpään aikaisemmat lavastukset olivat lyhytelokuvissa. Ulkomaan opiskelujen aikana Kankaanpää mm. rakensi aseita ja alien-pukuja Neill Blomkampin tieteiselokuvaan "District 9."
Kankaanpää sai Jussi-ehdokkuudet elokuvista "Lauri Mäntyvaaran tuuheet ripset" sekä "Aurora". Toinen lavastussuunnittelun Jussi tuli Juho Kuosmasen elokuvasta "Hytti nro 6" (2021).
Television puolella Kankaanpää on lavastanut mm. " -"sarjaa sekä "Nymfit"-sarjan ensimmäisen tuotantokauden.
Thérèse Steinmetz

Thérèse Steinmetz (s. 17. toukokuuta 1933) on alankomaalainen laulaja. Steinmetz opiskeli Alankomaiden konservatoriossa ja esiintyi useissa teatteri-, televisio- ja elokuvarooleissa ennen kuin sai oman tv-ohjelmansa "Thérèse" vuonna 1966. Steinmetz valittiin sisäisesti edustamaan Alankomaita Eurovision laulukilpailuun 1967. Steinmetz esitti 22. helmikuuta pidetyssä "Nationaal Songfestival" -karsinnassa kuusi kappaletta, joista "Ring-dinge-ding" valittiin Alankomaiden edustuskappaleeksi. Kansainvälisessä Eurovision laulukilpailussa Steinmetz sijoittui jaetulle 14. sijalle 17 kilpailijan joukosta.
Steinmetz voitti vuonna 1970 Golden Stag Festival -laulukilpailun Romaniassa.
Bangers and mash

Bangers and mash on perinteinen brittiläinen ruokalaji, joka koostuu makkaroista ja perunasoseesta. Makkara voi olla tehty sian, lampaan tai naudan lihasta, usein käytetään Cumberlandin makkaraa. Ruokalajiin kuuluu yleensä sipulikastiketta, mutta siihen voi lisäksi kuulua paistettua sipulia ja herneitä.
Ruokalajia pidetään usein kotonakin valmistettuna tyypillisenä pubiruokana, koska se on nopeaa ja helppoa valmistaa suurinakin määrinä.
Vuonna 2009 ruokalaji listattiin Ison-Britannian suosituimpana lohturuokana "Good Food" -televisiokanavan järjestämässä kyselyssä.
Etymologia.
Vaikka usein väitetään että termi "bangers" keksittiin toisen maailmansodan aikana, termi oli itse asiassa käytössä jo vuonna 1919. Termi otettiin brittiläisessä puheessa käyttöön ensimmäisen maailmansodan aikana, kun makkarat lihan puutteen vuoksi valmistettiin niin vetisinä, että ne saattoivat poksahtaa keitettäessä korkeassa lämpötilassa.
Kromifosfaatti

Kromifosfaatti (CrPO4) on kromi- ja fosfaatti-ionien muodostama epäorgaaninen ioniyhdiste. Yhdistettä käytetään korroosiota estävänä väriaineena ja katalyyttinä.
Ominaisuudet, valmistus ja käyttö.
Huoneenlämpötilassa kromifosfaatti on vihreää kiteistä ainetta. Yhdisteen alkeiskoppi on ortorombinen. Aineesta tunnetaan myös kidevedelliset di-, tri- ja heksahydraatit (CrPO4·2H2O, CrPO4·3H2O ja CrPO4·6H2O). Heksahydraatti on väriltään violettia. Kidevesi poistuu rakenteesta kuumennettaessa. Kromifosfaatti on veteen liukenematonta, eikä liukene happoihinkaan rikkihappoa lukuun ottamatta.
Kromifosfaattia valmistetaan saostamalla kromiyhdisteiden vesiliuoksista fosforihapon tai alkalimetallifosfaattien avulla.
Kromifosfaattia käytetään väriaineena ja korroosiota estävänä väriaineena korroosioestomaaleissa yhdessä muiden väriaineiden kanssa. Sitä voidaan käyttää myös katalyyttinä.
Montgomeryn piirikunta (Pennsylvania)

Montgomeryn piirikunta () on Yhdysvaltojen Pennsylvanian osavaltiossa sijaitseva piirikunta. Sen väkiluku oli 856 553 vuonna 2020. Piirikunnan hallintokeskus on Norristownin kunta ja suurin kunta on Lower Merion Township. Piirikunta on perustettu vuonna 1784. Montgomeryn piirikunta on väkiluvultaan Pennsylvanian osavaltion kolmanneksi suurin piirikunta.
Väestö.
Vuonna 2020 Montgomeryn piirikunnan 856 553 asukkaasta valkoisia oli 79,4 %, mustia 10,0 %, aasialaisia 8,1 % ja alkuperäisasukkaita 0,2 %. 13,9 % asukkaista puhui kotonaan jotain muuta kieltä kuin englantia ja 11,1 % asukkaista oli syntynyt ulkomailla.
Alec Regula

Alec Regula (s. 6. elokuuta 2000 West Bloomfield, Michigan) on yhdysvaltalainen jääkiekkopuolustaja, joka pelaa NHL-joukkue Edmonton Oilersin organisaatiossa. 
Regula varattiin kolmannella kierroksella 67. pelaajana Detroit Red Wingsiin, mutta hänet kaupattiin lokakuussa 2019 Chicago Blackhawksiin vaihdossa Brendan Perlinin kanssa.
Regula teki ensimmäisen NHL-maalinsa 18. huhtikuuta 2022 ottelussa Calgary Flamesia vastaan.
Kesäkuussa 2023 Blackhwaks kauppasi Regulan ja Ian Mitchellin Boston Bruinsiin vaihdossa Taylor Halliin ja Nick Folignoon.
Joulukuussa 2024 Bruins asetti Regulan siirtolistalle, josta Edmonton Oilers poimi hänet joukkueeseensa.
J-P Passi

J-P (Jani-Petteri) Passi (s. 1. tammikuuta 1974 Jyväskylä) on suomalainen elokuvaaja, ohjaaja ja käsikirjoittaja.
J-P Passi on kuvannut kymmeniä lyhytelokuvia ja toistakymmentä pitkää elokuvaa. Ohjaajana hän on voittanut parhaan dokumenttielokuvan Jussi-palkinnon yhdessä Jukka Kärkkäisen kanssa elokuvasta "Kovasikajuttu" (2012). "Kovasikajutun" työryhmä palkittiin myös elokuvataiteen valtionpalkinnolla. Passi on myös käsikirjoittanut useita elokuvia.
Passi on kuvannut kaikki Juho Kuosmasen elokuvat vuodesta 2010, mukaan lukien Cannes-menestykset "Taulukauppiaat" (2010), "Hymyilevä mies" (2016) ja "Hytti nro 6" (2021). "Taulukauppiaat" perustui Passin käsikirjoitukseen. 
Ulkomailla Passi on kuvannut muun muassa "Chernobyl"-sarjaa sekä "The Last of Us" -sarjan toista tuotantokautta. 
"Hymyilevä mies" toi Passille toisen elokuvataiteen valtionpalkinnon. Passi sai "Hymyilevästä miehestä" sekä "Hytti nro 6" -elokuvasta parhaan kuvauksen Jussi-palkinnon.
Jukka Kärkkäinen (ohjaaja)

Jukka (Jukka-Pekka) Kärkkäinen (s. 20. tammikuuta 1972 Kerava) on suomalainen elokuvaohjaaja ja käsikirjoittaja.
Kärkkäinen on ohjannut ja käsikirjoittanut parikymmentä lyhytelokuvaa ja pitkää elokuvaa. Elokuva ovat olleet pääosin dokumenttielokuvia.
Kärkkäinen on voittanut parhaan dokumenttielokuvan Jussi-palkinnon elokuvilla "Kansakunnan olohuone" (2009) sekä "Kovasikajuttu" (2012, yhdessä J-P Passin kanssa).
Emrah Özmen

Emrah Özmen (s. 13. marraskuuta 1983 Ankara) on turkkilainen jääkiekkoilija ja kaksinkertainen Turkin mestari. Özmen on eniten Turkin maajoukkueessa otteluita pelannut pelaaja, sekä eniten maaleja ja pisteitä tehnyt pelaaja.
Vanamehe multikas

Vanamehe multikas on virolainen YouTubessa julkaistu animaatiosarja. Sarjan on ohjannut Mikk Mägi ja Oskar Lehemaa. Sarja alkoi vuonna 2012. Sarjan päähenkilö on vanha mies, jolla on lapsenlapset Aino, Mart ja Priidik sekä lehmä jota hän lypsää. Hän kiusaa lapsenlapsiaan, erityisesti Priidikiä.
Vuonna 2019 valmistui elokuva "Vanamehe film" jota arvosteltiin parhaimmaksi virolaiseksi komediaksi. 
Vuonna 2021 tuli jäätelö, nimeltä Vanamehe jäätiš, josta syntyi Ylilaudalla alkukesästä 2021 meemi.
Ruuskasen pukutehdas

Ruuskasen pukutehdas on Tampereella Pellavatehtaankatu 8:ssa sijaitseva "K. P. Ruuskanen Oy:n" entinen liiketalo. Märta Blomstedtin ja Matti Lampénin suunnittelema rakennus on valmistunut Ruuskasen talon jatkeeksi vuonna 1942. Siinä toimi 1970-luvulle asti vaatetustehdas, joka valmisti maineikkaita miesten pukuja ja päällystakkeja.
Tasakattoista ja sileäpintaista pukutehdasta pidetään Tampereen tyylipuhtaimpana funkisrakennuksena. Se sisältää Le Corbusierin 1920-luvulla määrittelemät modernin arkkitehtuurin viisi tunnuspiirrettä: pilarikerroksen, kattoterassin, nauhaikkunan, vapaan julkisivun ja vapaan pohjaratkaisun. Talo on suojeltu.
Pukutehtaan tilat sijaitsivat rakennuksen neljässä ylimmässä kerroksessa. Katutasossa oli myymälä ja toisessa kerroksessa toimisto. Nykyään myymälän paikalla on ravintola ja muut kerrokset ovat toimistokäytössä.
Mika Ilmén

Mika Ari Juhani ”Immu” Ilmén (s. 30. huhtikuuta 1971) on entinen moottoripyöräkerholainen, kuntosali- ja vahtimestariyrittäjä sekä vapaaottelija.
Elämä.
Vuonna 2010 Ilmén esiintyi päähenkilönä Jimin tositelevisiosarjassa "Sali", jossa tutustuttiin vapaaotteluun ja sen harrastajiin. Ilmén on Cannonball MC:n entinen asekersantti. Hän sai kymmenen vuoden vankeusrangaistuksen vuonna 2014 törkeästä huumausainerikoksesta. Tuomionsa hän suoritti Helsingin vankilassa. Ilmén vapautui vuonna 2018.
Ilmén on vankeustuomionsa jälkeen luonut uraa omaelämäkertakirjallisuuden parissa. Ensimmäisen, vuonna 2019 ilmestyneen "Immu"-nimisen kirjan toimitti Jarkko Sipilä. Syksyllä vuonna 2021 ilmestyi Sami Lotilan toimittama "Immu: Vanki numero 1861" ja vuonna 2022 lokakuussa julkaistiin kolmas kirja, "Immu: Pokevuodet." Senkin toimitti Sami Lotila"."
Toukokuussa 2025 Ilmén hävisi Ice Cage Fighting 4 -tapahtumassa nyrkkeilyottelun Joni Takalaa vastaan tyrmäyksellä ensimmäisen erän alussa.
Lightyear (elokuva)

Lightyear on 2022 ensi-iltansa saanut Pixarin tieteisanimaatioelokuva, jonka on ohjannut Angus MacLane. Se ei ole esi- tai jatko-osa aiemmille Toy Story tarinoille, vaan kertoo avaruusrangeri Buzz Lightyearin hahmon tarinaa siitä miten Buzz-lelut muka päätyivät tämän tarinan kautta Toy Storyn kauppoihin.
Juoni.
Elokuva kertoo avaruusrangeri Buzz Lightyearin tarinaa kun hän joutuu Alisha Hawthornen kanssa tuntemattomalle planeetalle, josta pois lähdössä he epäonnistuivat. Sen vuoksi heidän täytyy herättää muu avaruusretkikunta, ja he joutuvat viettämään useita vuosia planeetalla joka on vihamielinen ja 4,2 miljoonan valovuoden päässä maapallolta. Buzz ei anna periksi vaan suorittaa koelentoja joilla yrittää saada avaruusaluksen kulkemaan jälleen valonnopeudella. Lyhyiden, minuutteja kestävien koelentojen aikana aika kulkee eri tahtia avaruusaluksessa, kun massansa takia aika-avaruutta kaareuttavalla planeetalla, jossa niiden aikana kuluu useita vuosia.
Ääninäyttelijät.
Muissa rooleissa: Kari Leppälä, Ilkka Villi, Pinja Rautio, Susanna Jalova, Tiina Virtanen, Pekka Holma, Pekka Lehesmaa, Toni Lähteinen, Ida Kankaanpää, Tea Uksila ja Amy Burgess.
Suomenkielisen dialogin on kääntänyt Marko Hartama ja sen on ohjannut Petri Hanttu.
Koutajärvi (Venäjä)

Koutajärvi () on Koutajoen vesistöön kuuluva järvi Murmanskin alueen Kantalahden piirin Zaretšenskin ja Zelenoborskin kunnissa Venäjällä. Se muodostaa nykyään Koutajärven (Knäsöin) tekojärven.
Koutajärven vesialueen alkuperäinen pinta-ala on 294 neliökilometriä. Knäsöin vesivoimalaitoksen valmistuessa vuonna 1955 sen pintaa nostettiin 6,4 metriä. Tämän seurauksena syntyneen tekojärven pinta-ala on 608 neliökilometriä. Sen vedenpinnan korkeus vaihtelee 3,5 metriä.
Koutajärven valuma-alueen pinta-ala on 25 900 neliökilometriä. Sen suurin tulojoki on Jovaksi kutsuttu Koutajoen osuus. Järvi laski aiemmin Koutajoen kautta Vienanmereen Koudan kylän luona. Nykyään Läkköminän vesirakennuskompleksi sulkee yhteyden Koutajoen alajuoksuun, ja vesi virtaa kanavaa pitkin Vienanmeren Knäsöinlahteen.
Koutajärven tärkein kalalaji on siika. Muita lajeja ovat hauki, ahven, särki, taimen, säyne, made ja nieriä. Patoaminen on estänyt lohen nousun Koutajokeen ja vahingoittanut järven kalakantoja.
Koutajärven länsirannalla sijaitsee Koutajärvenpään kylä ja itäpuolella Zelenoborskin taajama.
Tolvantijärvi

Tolvantijärvi (myös "Tolvantojärvi", "Torvantojärvi"; ) on Koutajoen vesistön kuuluva järvi Murmanskin alueen Kantalahden piirin Zaretšenskin kunnassa Venäjällä. Sen pinta-ala on 52,7 neliökilometriä ja valuma-alueen laajuus 829 neliökilometriä.
Tolvantijärveä ympäröivät havumetsää kasvavat kukkulat ja paikoin suot. Tärkeimmät tulojoet ovat Voitajoki (ven. "Voita") ja Ala-Viermajoki ("Nižni Verman"). Tolvantijärvi on yhteydessä Louhtajärveen ("Lohtjarvi"). Se laski aikaisemmin Tolvantijoen kautta Koutajärveen, mutta vuonna 1960 vedet ohjattiin Iijavan tekojärveen.
Tolvantijärven rannalla ei ole asutusta.
Tove Fergo

Tove Fergo (24. syyskuuta 1946 Kööpenhamina – 4. lokakuuta 2015) oli tanskalainen pappi sekä Venstren poliitikko. Hän istui kansankäräjillä vuosina 1994–2005 ja toimi Tanskan kirkkoministerinä vuosina 2001–2005.
Solignac-sur-Loire

Solignac-sur-Loire on kunta Ranskassa Haute-Loiren departementissa Auvergne-Rhône-Alpesin alueella. Se sijaitsee Loirejoen varrella, noin 11 kilometriä Le Puy-en-Velayn kaupungista etelään.
Romaaninen Saint-Vincentin kirkko on rakennettu 1100- ja 1400-luvuilla.
Kunnan rajalla on 27 metriä korkea Beaumen vesiputous, "Cascade de la Beaume". Solignac-sur-Loire jakaa sen naapurikunta Le Brignonin kanssa.
Kasper Kivistö

Kasper Kivistö (s. 1988 Nastola) on suomalainen moninaisuuskouluttaja ja sukupuolivähemmistöjä edustavan Trasek ry:n puheenjohtaja. Ammatiltaan hän on liikenneopettaja ja taksinkuljettaja.
Kivistö on ollut Trasekin hallituksessa vuodesta 2015 ensin hallituksen jäsenenä ja varapuheenjohtajana ja vuodesta 2021 puheenjohtajana. Hän on edustanut suomalaisia järjestöjä muun muassa YK:n kidutuksen vastaisen komitean kuulemistilaisuudessa.
Kivistö on ollut myös perustamassa Miehet ry:tä vuonna 2018 ja Setan paikallisjärjestöä Lahteen.
Kivistö on haastatteluissa kertonut sukupuolenkorjaukseen ja sukupuolen vahvistamiseen liittyvistä kokemuksistaan.
Kasper Kivistö toimi Helsingin tasa-arvotoimikunnan puheenjohtajana kaudella 2019–2021. Vuodesta 2021 hän on ollut vihreiden varavaltuutettu Helsingissä. Kaudella 2021–2023 hän on kaupunginhallituksen varajäsen ja sen elinkeinojaoston jäsen.
Méxicon ePrix 2022

Meksikon ePrix 2022 (virallisesti 2022 Mexico City E-Prix) oli Formula E -sarjan kauden 2021-2022 kolmas osakilpailu. Kilpailu ajettiin Autódromo Hermanos Rodríguezin moottoritadalla Méxicossa.
Alanen (Kauhavan suku)

Alasen suku on Kauhavalta lähtöisin oleva suku, jossa on useita sivistyselämän vaikuttajia.
Suku polveutuu Jaakko Yrjönpoika Sippolasta (s. 2.4.1827), joka mennessään naimisiin Valpuri Amalia Kustaantytär Näykin (s. 5.4.1834) kanssa Ala-Näykin talosta Kauhavan Alakylässä tuli talon vävynä nimeltään Näykiksi (lopuksi Alanen) ja talon isännäksi, joka myöhemmin osti konkurssihuutokaupassa valtaosan myös Yli-Näykin tilasta. Tämän tilansa Jaakko ja Amalia jättivät perinnöksi pojalleen Kustaalle. Toisesta pojasta Yrjö Näykistä, sittemmin Alasesta, tuli pappi. Hän vaihtoi nimensä sulavammaksi Alaseksi. Taloahan kutsuttiin myös Näykin Alaseksi. Yrjö meni naimisiin Helmi Maria Karstenin, Tor Karstenin ja Rafael Karstenin sisaren kanssa. Sisarusten vanhemmat olivat kirkkoherra Klas Edvin Karsten ja Maria Emilia Augusta Cajanus. 
Yrjö Alasen ja Helmi Maria Karstenin lapsia olivat: 
Professoriveljesten sisarentytär Maria-Liisa Nevala oli kotimaisen kirjallisuuden professori 1991–1992 ja Suomen Kansallisteatterin pääjohtaja 1992–2010.
OBN

OBN, Open Broadcast Network, on televisiokanava Bosnia ja Hertsegovinassa. Alkoi alun perin vuonna 1996 sisällissodan päätyttyä OHR:n (The Office of the High Representant) aloitteesta tarjotakseen vaihtoehdon olemassa oleville nationalistisille kanaville.
Logot.
Vuodesta 1996 lähtien tällä bosnialaisella televisiokanavalla oli kolme eri logoa. Kanavan ensimmäinen logo on ollut käytössä vuodesta 1996-1999, toinen logo on ollut käytössä vuodesta 1999-2005 ja kolmas ja nykyinen logo on käytössä vuodesta 2005.
Sara Kujanen

Sara Kujanen (s. 9. lokakuuta 2003 Joensuu) on suomalainen pesäpalloilija, joka edustaa Jyväskylän Kirittäriä. Kujanen pelaa joukkueessaan kotiuttajajokerin roolissa.
Kujanen pelasi vuoteen 2021 saakka juniorisarjoja kasvattajaseurassaan Joensuun Mailassa sekä Ykköspesiksen otteluita farmijoukkue Puijon Pesiksessä. Kaudeksi 2022 Kujanen siirtyi Jyväskylän Kirittäriin kaksivuotisella sopimuksella ja vakiinnutti paikkansa edustusjoukkueen kokoonpanossa heti ensimmäisellä kaudellaan, jonka päätteeksi Kirittäret voitti Suomen mestaruuden. Heinäkuussa 2023 Kujanen teki kaksivuotisen jatkosopimuksen Kirittärien kanssa. Kaudella 2025 hänet valittiin Itä-Länsi-otteluun. https://www.superpesis.fi/ajankohtaista/kaikkien-aikojen-pelaajia-ja-runsaasti-kokemusta-naisten-ita-lansi-otteluun&lt;/ref&gt;
Kujasen pikkuveli Tuomas pelaa pesäpalloa Joensuun Mailassa.
Bogomil Kostov

 
Bogomil Kostov (s. 14. marraskuuta 2002 Varna) on bulgarialainen karateka. Hän on voittanut Kyokushinin keskisarjan Euroopan-mestaruuden 2022. Kostov on myös nuorten maailmanmestari.
Hänen isänsä on moninkertainen Euroopan-mestari Emil Kostov ja sisko Zornitsa EM-mitalisti.
Kilpaura.
Kesäkuussa 2014 Kostov saavutti pronssia All American Openin nuorten alle 10–11-vuotiaiden sarjassa. Hän voitti mitalikamppailussa Gento Shimamuran
Kostov saavutti nuorten tasolla EM-hopeaa 12–13-vuotiaiden alle 50-kiloisten sarjassa Ranskassa 2017. Lisäksi hän voitti pronssia nuorten katakilpailussa. Myöhemmin samana vuonna kesäkuussa hän voitti All American Openin mestaruuden 13–14-vuotiaiden kevytsarjassa. Syyskuussa Kostov oli mukana Serbiassa, jossa hän saavutti Belgrade Trophy turnauksessa nuorten sarjassa kultaa kumitessa ja katassa.
Nuorten maailmanmestaruus (2019).
Marraskuussa 2019 Kostov saavutti nuorten maailmanmestaruuden 16–17-vuotiaiden sarjassa alle 65 kiloa. Hän voitti päivän aikana kaikki neljä ottelua.
Lokakuussa 2021 Kostov voitti Turkissa järjestetyn kansainvälisen Cupin alle 80-kiloisten sarjan. Hänet palkittiin turnauksessa myös parhaasta ottelutekniikasta. Marraskuussa Kostov eteni Puolan EM-kilpailuissa pronssiotteluun voitettuaan ensin avauskierroksella Gabriel Bożekin. Toisella kierroksella hän hävisi Lasha Gabaraeville. Kostov kohtasi tämän jälkeen pronssiottelussa Artsem Urbanovitšin, jolle hän hävisi mitalikamppailun.
Euroopan mestaruus (2022).
Kesäkuussa 2022 Kostov oli mukana Bulgarian EM-kilpailuissa, jossa hän saavutti uransa ensimmäisen Euroopan mestaruuden. Hän voitti avauskierroksella Gabriel Bożekin, kuten edellisvuonna. Myöhemmin välierissä Kostov voitti Gino Consentinon ja eteni loppuotteluun, jossa hän voitti toista kertaa peräkkäin loppuottelussa otelleen Grzegorz Kędzierskin.
Siirtyminen raskassarjaan (2023–).
Toukokuussa 2023 Kostov kilpaili Puolan EM-kilpailuissa tällä kertaa raskaassasarjassa. Hän eteni suoraan toiselle kierrokselle, jonka voiton jälkeen kohtasi Maxime Demeautisin välierässä. Kostov voitti ottelun tuomariäänin ja eteni loppuotteluun. Hän kohtasi hallitsevan Euroopan mestarin Alejandro Navarron, jolle Kostov hävisi yhden jatkoerän jälkeen tuomariäänin.
Toukokuussa 2024 Kostov eteni toistamiseen EM-kilpailujen loppuotteluun, jossa hän sai vastaansa uransa viimeistä vuotta otelleen Alejandro Navarron. Kostov hävisi ottelun toistamiseen tuomariäänin ja saavutti hopeaa. Lokakuussa Kostov sijoittui Euroopan Openissa viidenneksi. Hän voitti avauskierroksella Kristóf Tamásin ja toisella kierroksella Aleks Łączakin. Seuraavaksi puolivälierissä Kostov hävisi puolipisteellä edellisvuoden hopeamitalistille Filip Maksimowiczille.
Bilozerka

Bilozerka () on kaupunkityyppinen taajama Ukrainan Hersonin alueen H’ersonin piirissä. Bilozerka sijaitsee 14 kilometriä aluekeskus H’ersonista länteen. H’ersoniin on linja-autoyhteys. Taajamassa tuotetaan rakennustarvikkeita, muun muassa sementtiä ja sieltä saadaan savea tiileihin. Taajamassa on kotiseutumuseo.
Ukrainan tilastokeskus arvioi taajaman väkiluvuksi 5 000 asukasta vuoden 2023 alussa. Vuonna 2001 kaupungin väkiluku oli 9 709. Asukkaiden enemmistö on etniseltä taustaltaan ukrainalaisia.
Bilozerkan alueelta on löydetty viisi hautakumpua ajalta 200-luku eaa. – 1100-luku jaa. Paikkakunta sai alkunsa 1780 H’ersonia perustamassa olleen kenraaliluutnantti Ibrahim Hannibalin tilan maista. Paikkakunnalle muutti aluksi aiempia kasakoita ja asutusta kutsuttiin jonkin aikaa Ivanivkaksi. Pääosa muuttajista tuli Dneprin oikean rannan mailta. 1798 tilan hankki B. Skadovsky, jonka suvulle maat kuuluivat vuoteen 1917 saakka.
Taajama sai kaupunkityyppisen taajaman aseman 1956. Taajama on Ukrainan heinäkuussa 2020 tekemän aluehallintouudistuksen jälkeen kuulunut H’ersonin piiriin; tätä ennen se oli Bilozerkan piirin hallintokeskus.
Venäjän asevoimat miehitti Bilozerkan taajaman maaliskuussa 2022 osana Venäjän hyökkäyssotaa Ukrainassa.
Wenell

Wenell-suku on kotoisin Kuopion pitäjästä, jossa se on lähtöisin Väänäsen suvun kolmesta eri haarasta. Klas Benjamin Wenellin (1855-1911) lapset ottivat 1826 nimen Vaheri, ja näihin jälkeläisiin kuuluuvat mm. professorit Eino Vaheri ja hänen poikansa Antti Vaheri. 
Polveutuminen:.
Murtolahden kylässä:.
1. Lauri Pietarinpoika Väänänen (s. 1736, k. 1791), poika: 
Kehvon kylässä:.
2. Mikko Mikonpoika Väänänen (s. 1740, k. 1800), puoliso Katri Hyvärinen, mm. lapset:
3. livar Väänänen (s. 1742, k. 1804), puoliso Anna Katri Holländer:
Herbert Fingarette

Herbert Fingarette (20. tammikuuta 1921–2. marraskuuta 2018) oli yhdysvaltalainen filosofi ja filosofian emeritusprofessori Kalifornian yliopistossa Santa Barbarassa.
Varhainen elämä ja koulutus.
Fingarette syntyi Herbert Borensteinina Brooklynissa. Hänen isänsä David Borenstein valmisti ompelukoneen osia. Teini-ikäisenä Herbert Fingarette muutti perheensä kanssa Los Angelesiin. Myöhemmin hän otti isäpuolensa Harry Fingaretten sukunimen. Fingarette opiskeli alun perin kemiaa Kalifornian yliopistossa Los Angelesissa (UCLA), mutta lähti palvelemaan Yhdysvaltain maavoimissa toisen maailmansodan aikana, missä hänet komennettiin Pentagoniin. Myöhemmin hän suoritti Bachelor of Arts -tutkinnon ja filosofian tohtorin tutkinnon tohtorin UCLA:ssa Donald Piattin ohjauksessa.
Ura.
Fingarette käsittelee artikkeleissaan ja kirjoissaan mielenfilosofian, psykologian, etiikan, oikeuden ja kiinalaisen filosofian kysymyksiä.
Fingaretten vuoden 1972 monografia "Confucius: The Secular As Sacred" ”Kungfutse: maallinen pyhänä” (ei suomennettu) kuvailtiin vertaisarvioidussa akateemisessa lehdessä 
”yksi merkittävimmistä aiheesta pitkään aikaan julkaistuista filosofisista kirjoista.”
Kuukausia ennen kuolemaansa Fingarettesta tehtiin dokumenttielokuva "Being 97" (97-vuotiaana oleminen), joka käsittelee vanhenemista, kuolemaa, poissaoloa ja elämän tarkoitusta.
Yksityiselämä.
Fingarette oli naimisissa Leslie Josephine Swabackerin (1922–2011) kanssa vuodesta 1945 tämän kuolemaan asti vuoteen 2011. Pariskunta sai yhden tyttären Annen (s. 1949). Fingarette kuoli Berkeleyssä, Kaliforniassa, 2.11.2018 97-vuotiaana. Häntä jäivät suremaan hänen tyttärensä ja kaksi pojanpoikaa. Yksi heistä oli elokuvatoimittaja Andrew Hasse, joka ohjaisi dokumenttielokuvan "Being 97".
Patrick Ruthven

Patrick Ruthven, 1. Forthin jaarli ja 1. Brentfordin jaarli (n. 1573–1651), oli skotlantilainen aatelismies, kenraali ja diplomaatti.
Patrick Ruthven oli ensimmäisen lordi Ruthvenin jälkeläinen sivulinjassa. Hän ansioitui Ruotsin palveluksessa, johon hän astui noin vuonna 1606. Neuvottelijana hän oli erittäin hyödyllinen Kustaa Aadolfille kykynsä vuoksi "juoda mittaamatta ja säilyttää ymmärryksensä viimeiseen asti", ja hän voitti myös mainetta taistelukentällä. Osallistuttuaan kolmikymmenvuotiseen sotaan ja oltuaan Ulmin kuvernöörinä hän jätti Ruotsin palveluksen ja palasi Skotlantiin, jossa hän meni Kaarle I:n palvelukseen. Hän puolusti Edinburghin linnaa kuningasta varten vuonna 1640 ja sisällissodan syttyessä hän liittyi Kaarleen Shrewsburyssa. Hän johti vasenta siipeä Edgehillin taistelussa, ja tämän taistelun jälkeen hänet nimitettiin kuninkaallisen armeijan ylipäälliköksi. Hänen palveluksiensa vuoksi hänet korotettiin Ettrickin lordi Ruthveniksi vuonna 1639, Forthin jaarliksi vuonna 1642 ja Brentfordin jaarliksi vuonna 1644. Jaarli pakotti Essexin luovuttamaan Lostwithielin ja haavoittui molemmissa Newburyn taisteluissa. Mutta hänen kykynsä olivat alkaneet taantua, ja vuonna 1644 prinssi Rupert syrjäytti hänet komennossa. Vierailtuaan Ruotsissa Kaarle II:n asioissa Ruthven kuoli 2. helmikuuta 1651. Hän ei jättänyt poikia ja hänen aatelisarvonsa sammuivat hänen mukanaan.
Mieczysław Weinberg

Mieczysław Weinberg eli Moisei Vainberg, alun perin Moijsze Waijnberg, (1919–1996) oli puolalaissyntyinen juutalainen, myöhemmin Neuvostoliitossa (Venäjällä) asunut säveltäjä.&lt;ref name=HSIsopuro&gt;&lt;/ref &gt;
Weinbergin vanhemmat ja sisarukset joutuivat keskitysleirille, ja Weinberg pakeni Neuvostoliittoon. Hänen sävellyksensä joutuivat 1948 esityskieltoon. Hänen vaimonsa isä, joka oli Latvian juutalainen teatteriohjaaja Solomon Mihoels, murhattiin. Weinberg itse vangittiin 1953, ja häntä syytettiin "juutalaisesta porvarillisesta nationalismista". Stalinin kuoleman jälkeisen suojasään aikana hänen maineensa puhdistettiin.
Weinberg sävelsi laajan tuotannon mutta eli syrjäänvetäytyvää elämää. Hänen ystäviinsä kuului kuitenkin Dmitri Šostakovitš, jolle hän esitti sävellyksiään ja sai tältä vaikutteita, mutta myös toisin päin. Sävellyksiä on esitetty 2000-luvulla ja myös levytetty runsaasti sen jälkeen, kun hänet "löydettiin".
Timo Toivonen

Timo Toivonen -nimisiä henkilöitä ovat:
Robert Douglas

Robert Douglas (1611–1662) oli skotlantilaissyntyinen ruotsalainen kreivi ja sotamarsalkka. 
Douglas tuli vuonna 1631 erään skotlantilaisen palkkajoukon mukana Ruotsin palvelukseen, oli Kustaa II:n Aadolfin paašina ja kohosi arvosta toiseen, vuonna 1651 kenraaliksi. Hän otti osaa n Puolan sotaan, taisteli vuosina 1658–1660 Liivin- ja Kuurinmaalla ja otti Kuurinmaan herttuan Jakob Kettlerin vangiksi. Douglas tuli vuonna 1657 valtaneuvokseksi ja sai vuonna 1654 kreivinarvon.
FC Futura Juniorit

FC Futura Juniorit ry on vuonna 2010 perustettu porvoolainen jalkapalloseura. Seuralla on joukkuetoimintaa sekä tytöille, pojille, naisille sekä miehille ja perheille. Toiminta keskittyy juniori jalkapalloon, mutta seurassa toimii myös Naisten kakkosessa pelaava edustusjoukkue sekä useita aikuisille tarkoitettuja harrastejoukkueita. Talvikaudella useat seuran joukkueet pelaavat Palloliiton Futsal-sarjoja.
Vuonna 2023 seuran jäsenmäärä on n. 1200 henkilöä. Seurassa on 10 päätoimista työntekijää sekä useita kymmeniä osa-aikaisia toimijoita, n. 300 vapaaehtoista ja 34joukkuetta Palloliiton sarjoissa sekä useita joukkueita muissa paikallistason sarjoissa.
Seuran tarkoituksena on edistää jäsentensä liikunta- ja urheiluharrastusta, erityisesti jalkapalloilua, tavoitteena ruumiillisen ja henkisen hyvinvoinnin edistäminen. .
Iijavan tekojärvi

Iijavan tekojärvi () on Iijavan vesivoimalaitoksen padon muodostama tekojärvi Koutajoen vesistössä Venäjällä. Se sijaitsee Karjalan tasavallan Louhen piirin Kiestingin kunnassa ja pohjoisosaltaan Murmanskin alueen Kantalahden piirin Zaretšenskin kunnassa.
Tekojärvi on syntynyt vuosina 1960–1961 Iijavan voimalaitoksen rakentamisen yhteydessä. Sen vesialueen pinta-ala on 294 neliökilometriä, tilavuus 2,06 kuutiokilometriä, keskisyvyys seitsemän metriä ja valuma-alueen laajuus 20 871 neliökilometriä. Vedenpinnan korkeus vaihtelee kaksi metriä.
Iijavan tekojärvi on yksi Koutajoen vesivoimalaitosten kolmesta säännöstelyaltaasta. Se ulottuu etelässä Tuoppajärven, Pääjärven ja Kuntijärven muodostaman Kuman tekojärven laskujoen Kuman suuhun saakka. Iijavan alapuolella sijaitsee Koutajärven (Knäsöin) tekojärvi.
Iijavan tekojärvi käsittää muun muassa Soukelojärven (ven. "Sokolozero"), Ruvajärven ("Ruvozero"), Susijärven ("Sušozero") ja Tuntsajärven ("Tumtšaozero"). Sen suurin tulojoki on Kuman ohella Tuntsajoki. Tekojärveen on ohjattu myös aikaisemmin Koutajärveen laskeneet Tolvantijärvi ja Tavantijärvi ("Tovand").
Ennen voimalaitoksen rakentamista Soukelojärven ja Ruvajärven välillä oli Ruvankoski ja Ruvajärven ja Susijärven välillä Koudankoski. Susijärvi laski Tutijärven (ven. "Tutozero") kautta Koutajärveen. Tutijärven yläpuolella olivat muun muassa Kallikorvan, Iijavan, Kuivapatunan, Häränsilmän ja Patunan kosket ja alapuolella Lehmikorva, Skorotuuma ja Niskakorva.
Alueella sijainneet kylät kuten Soukelo, Ruva ja Tumtša tuhoutuivat sodassa ja jäivät myöhemmin tekojärven alle. Nykyään asutusta on vain Zaretšenskissa.
Vichtis svenska skola

Vichtis svenska skola (aik. Nummela skola) on Vihdin Nummelassa, Uudellamaalla sijaitseva ruotsinkielinen peruskoulu. Koulu sijaitsi aikaisemmin samassa pihapiirissä Nummelan koulun kanssa. Vuonna 2022 Nummelan koulussa oli yhteensä 56 oppilasta ja kolme opettajaa. Koulu tekee yhteistyötä muiden kielisaarilla sijaitsevien koulujen kanssa Språkönätverket rf. -järjestön kautta.
Vichtis svenska skolan rehtorina toimii Jyrki Kaarila.
Koulu vaihtoi nimeään Vichtis svenska skolaksi 1. elokuuta 2023 alkaen.
Kuntijärvi (Kuusamo)

Kuntijärvi on ylänköjärvi Vuotungin kylän itäpuolella Kuusamossa Pohjois-Pohjanmaan koillisosassa. Sen pinta-ala on 3,1 neliökilometriä. Etäisyys Oulusta on 228 kilometriä itäkoilliseen.
Maantiede.
Kuntijärven pituus lännestä itään on seitsemän kilometriä, leveimmät kohdat ovat noin puoli kilometriä. Laajin niemimaa on järven länsiosaa jakava Hoikkaniemi, jonka eteläpuolella sijaitsee Likalahti. Luoteessa sijaitsee pääaltaasta erillinen Lampare. Noin yhdeksäsosa Kuntijärvestä on vähintään kymmenen metriä syvä. Syvintä on järven itäosassa, keskiosa on melko matala ja länsiosa keskiosaa syvempi. Likalahti on lähes kauttaaltaan matala.
Kuntijärven saariluku on 17. Saarista 2 on alle aarin laajuisia luotoja ja 2 on yli hehtaarin laajuisia. Laajin saari on yli kolmen hehtaarin laajuinen Honkisaari järven länsiosassa ja toiseksi laajin on noin puolitoistahehtaarinen Harjasaari järven itäosassa. Järven matalahkossa keskiosassa sijaitsee useita saaria.
Kuntijärven rannat ovat metsä- ja suomaata. Idässä maasto kohoaa yli 300 metriä merenpinnan yläpuolelle. Järven koillispuolella sijaitsevan Kuntivaaran laki on lähes puoli kilometriä merenpinnan yläpuolella.
Kuntijärveen virtaa Kärkkäisenpuro idästä Kärkkäisensuolta, järven pohjoispuoliset pienet vakavedet laskevat Hanhipuroa Lampareeseen. Lännessä Kuntijärvi kapenee Kuntijoeksi, joka laskee Vuotunkiin (245,1 metriä mpy). Kuntijärven ja Vuotungin välinen etäisyys on alle puoli kilometriä, järvien välistä kulkee yhdystie 8690.
Kuntijärven vesitilavuus on 14 884 000 kuutiometriä.
Kuntijärvi (73.045.1.001) kuuluu Kuntijärven valuma-alueeseen (73.045), joka on kolmannen jakovaiheen vesistö Koutajoen vesistössä (73). Toinen jakovaihe on Kuusinkijoen valuma-alue (73.04). Kuntijärven valuma-alueella on yhdeksän vähintään hehtaarin laajuista vakavettä, joista Kuntijärvi on laajin. Alueen muut vakavedet ovat alle kymmenen hehtaarin laajuisia ja kahdella niistä ei ole virallista nimeä.
Bloom (hahmo)

Bloom (' -sarjassa sukunimi Peters) on keiju Winx-klubi, Winxien maailma ja televisiosarjoissa. Hän on Lohikäärmeen liekin (myöhemmin lohikäärmetulen) keiju ja hallitsee siis tulta. Hän on Winx-klubin johtohahmo. Hän on myös Domino nimisen planeetan prinsessa. Bloom on uskollinen, voimakasluontoinen ja hyvin uhrautuva. Hän on myös erittäin vahva Lohikäärmeen voimansa ansiosta.
Kärppähai

Kärppähai ("Hemigaleus microstoma") on kärppähaihin kuuluva kalalaji. Lajia tavataan uhanalaisena indopasifiselta merialueelta.
Koko ja ulkonäkö.
Kärppähai voi kasvaa suurimmillaan 110–114 cm pitkäksi. Ruumiinmuodoltaan laji on virtaviivainen ja pitkäkuonoinen. Selkäeviä on kaksi ja selkä-, rinta-, vatsa- ja peräevät ovat sirpinmuotoiset. Kärppähai on väriltään selästään ruskehtavan harmaa ja kyljissä voi olla vaaleita täpliä. Selkäevien kärjet ovat valkoiset.
Levinneisyys ja elintavat.
Kärppähaita tavataan Intiasta Taiwanin ulottuvalta alueelta. Esiintyminen Punaisessameressä on epävarmaa, koska viimeisimmissä kartoituksissa sitä ei ole tavattu sieltä. Kala liikkuu niin lähellä rannikkoa kuin kauempana merelläkin. Lajin ravintoa ovat erityisesti mustekalat, mutta se syö myös äyriäisiä. Kärppähai synnyttää eläviä poikasia, joita on tyypillisesti kahdesta neljään.
Kärppähaita kalastetaan verkoilla ja käytetään tuoreena tai suolattuna. Hampaista voidaan tehdä matkamuistoja. Kärppähaikanta on laskussa ylikalastuksen vuoksi ja laji luokitellaan vaarantuneeksi.
Rälssikirje

Rälssikirje oli keskiaikainen kirje, jolla kuningas tai muu korkea-arvoinen henkilö ilmoitti saajalle ilmoitusasiasta. 
Rälssikirje kirjoitettiin pergamentille, joka varmistettiin lähettäjän yhdellä tai useammalla sinetillä, johon kirjoitettiin muun muassa oikeus rälssioikeudesta keskiajalla. 
Rälssisäädyn historia.
Maallinen rälssi (toisin kuin kirkon hengellinen rälssi) määriteltiin ensimmäisen kerran Alsnön peruskirjassa vuonna 1280. Sen on julkaissut Ruotsin kuningas Maunu Ladonlukko (1240–1290), joka oli Ruotsin kuningas vuodesta 1275 aina kuolemaansa saakka. Veroista vapautettujen joukossa on niitä, jotka olivat valmiita palvelemaan kuningasta antamalla tälle hevosia tai jalkaväkeä ratsupalveluksena. 
Maallisia rälssikirjeitä annettiin 1300-luvun loppupuolella nimellä vapauskirje, jolla tarkoitetaan veroista vapautettua vapaa miestä ("sak. Frihals"). Vuonna 1420 Ruotsissa myönnettiin ensimmäiset rälssikirjeet kilvellä eli perinnöllisellä rälssioikeudella ja vaakunalla. 
Rälssisuvut Suomessa.
Rälssisäädyn syntyhistoriasta on Suomessa ensimmäisiä merkintöjä Ruotsin vallan ajalta 1200–1300-luvulta. Kuningas Eerik Pommerilainen kirjoitutti 7. joulukuuta 1407 rälssikirjeitä. Pääasiassa rälssi koostui ruotsalaisista ja saksalaisista maahan muuttaneista suurtalonpoikaissuvuista.
Mir Arab -madrasa

Mir Arab tai Mir-i-Arab () on nykyisen Uzbekistanin alueella sijaitsevaan Buharaan vuonna 1526 tai 1536 rakennettu "madrasa." Neuvostoviranomaiset sulkivat sen 1920-luvulla, mutta avasivat uudelleen vuonna 1945, jolloin siitä tuli Neuvostoliiton tärkein ja pitkään ainoa imaamikoulu. "Madrasasta" tuli Neuvostoliiton näyteikkuna muslimimaiden suuntaan ja samalla paikka, jossa islamia muokattiin neuvostoliittolaisiin arvoihin sopivaksi.
Reel Monsters

Reel Monsters on Lordi-yhtyeen singlejulkaisu vuodelta 2022. Kappale on samannimisen rahapelin tunnuskappale. Singlen vinyyliversiota painettiin kolmena eri värisenä, sekä kansikuvasta on eri variaatioita.
Leonid Robertovitš Stjernvall

Leonid Robertovitš Stjernvall (26. huhtikuuta 1872 Moskova – 2. huhtikuuta 1938 Satteville, Ranska) oli suomalais-venäläinen kollegiasessori ja lääkäri. Hän on kansainvälisesti tunnettu armenialais-kreikkalaisen mystikon G. I. Gurdjieffin uskollisena ja ensimmäisiin kuuluneena oppilaana. 
Stjernvallin isä oli suomalainen kenraalimajuri Gustav Alexander Robert Stjernvall ja äiti venäläinen Anna Oldecopp. Leonid Stjernvall opiskeli Moskovan yliopiston lääketieteellisessä tiedekunnassa, ja hänestä tuli laillistettu lääkäri vuonna 1898. Hän toimi Venäjän sisäministeriön lääketieteellisen osaston virkamiehenä vuodesta 1902, ja sai nimineuvoksen virka-arvon ja kollegiassessorin virka-arvon vuonna 1906. Hänet erotettiin virasta vuonna 1907, jonka jälkeen hän toimi lääkärinä Pietarissa ja kaupungin sähköstimulaatiohierontaa ja vesihoitoja tarjonneen parantolan johtajana. 
Stjernvall tutustui Gurdjieffiin Pietarissa vuonna 1914, ja pysyi tämän uskollisena oppilaana kuolemaansa saakka, ollen Gurdjieffin pitkäaikaisin seuraaja. Stjernvallin vaimo kertoi myöhemmin, että hänen miehensä oli fanaattisesti, "melkein orjamaisesti", omistautunut Gurdjieffille, ja oli P. D. Uspenskin ohella paras Gurdjieffin uusien oppilaiden värvääjä. Venäjän vallankumouksen jälkeen Stjernvall perheineen asettui lopulta Ranskaan Gurdjieffin perässä. 
Stjernvallin ja hänen vaimonsa Elisabet Feodosjevin poika, myöhemmin Sveitsissä asunut Nikolai de Stjernvall (myöhemmin Nicholas de Val, 1917–2010) oli Gurdjieffin biologinen lapsi. Nikolai kirjoitti ranskaksi muistelmateoksen "Daddy Gurdjieff: Quelques souvenirs inédits" (1997), joka ei anna Gurdjieffistä kovinkaan mairittelevaa kuvaa, vaikkei se ollut myöskään täysin kielteinen.
Jason Hickel

Jason Hickel (s. 1982) on talousantropologian tohtori, joka työskentelee professorina Universitat Autònoma de Barcelonassa.
Hickel tunnetaan erityisesti työstään globaalin eriarvoisuuden, poliittisen talouden ja ympäristötaloustieteen parissa, vihreän kasvun ("green growth") idean kritisoinnista, sekä degrowth-talousajattelun tutkimuksesta ja popularisoinnista. Laajan akateemisen tuotannon lisäksi hän käsittelee degrowth-ajattelua kirjassaan "Less is More" (2021), joka palkittiin muun muassa Financial Timesin vuoden kirja -palkinnolla. Swazimaassa syntynyt Hickel toimii päätyönsä lisäksi muun muassa Royal Society of Artsissa ja London School of Economicsissa. 
Tutkimuksen ja opetuksensa lisäksi hän on aktiivinen tieteen popularisoija, joka kirjoittaa säännöllisesti useisiin medioihin kuten "The Guardianiin" ja "Foreign Policyyn" ja puhuu erilaisissa tapahtumissa. Suomessa Hickel on puhunut muun muassa Maailma kylässä -festivaalilla vuonna 2022.
Hickel on Greta Thunberg -säätiön neuvonantaja.
Tala Ashe

Talayeh Ashrafi (s. 24. heinäkuuta 1984 Tehran, Iran) paremmin tunnettu nimellä Tala Ashe on iranilais-yhdysvaltalainen näyttelijä. Hänet tunnetaan rooleistaan televisiosarjoissa Smash, American Odyssey ja As the World Turns, sekä pääroolistaan Zari Tomazina ja Zari Tarazina CW:n supersankarisarjassa Legends of Tomorrow.
Nuoruus ja koulutus.
Ashe syntyi Teheranissa, Iranissa. Hän muutti Yhdysvaltoihin yhdeksän kuukauden ikäisenä. Ashe varttui Powellissa, Ohiossa, aivan osavaltion pääkaupungin Columbuksen ulkopuolella. Hän osallistui lukion teatteriesityksiinsä sekä näyttelijänä että ohjaajana.
Ashe sai BFA-tutkinnon Bostonin yliopiston teatterikoulusta. Hän opiskeli myös London Academy of Music and Dramatic Artissa ja Upright Citizens Brigade -teatterissa New Yorkissa. 
Ura.
Ashe on esiintynyt lukuisissa alueellisissa ja Off-Broadwayn tuotannoissa. Ashen ensimmäinen live-rooli on hänen roolinsa Nadiana vuoden 2008 elokuvassa Waiting in Beijing. Häntä pidettiin elokuvaa tehdessä Tala Ashrafina, mutta hän on Tala Ashe kaikissa myöhemmissä rooleissaan. Ashe on esiintynyt vieraana sarjoissa Law &amp; Order, , 30 Rock ja Covert Affairs. Ashella on myös ollut toistuvia rooleja Smashissa ja American Odysseyssa. Hän oli myös näyttelijänä elokuvassa As the World Turns.
Vuonna 2017 Ashe liittyi Legends of Tomorrow-sarjaan pääroolissa Zari Tomazina. Hän otti johtoon jakson nimeltä "Here I Go Again" ja sai kiitosta niin kriitikoilta kuin faneiltakin esityksestään.
Yksityiselämä.
Ashe on iranilais-amerikkalainen ja hänellä on kaksoiskansalaisuus. Hänen nimensä, Talayeh, tarkoittaa "tienraivaajaa" persiaksi ja tulee Shahnamehistä. Englannin lisäksi hän puhuu sujuvasti persiaa. Yhdessä muiden Arrowverse-näyttelijöidensä kanssa Ashe on Shethority-projektin perustajajäsen. Hankkeen tavoitteena on inspiroida ja kohottaa naisia (määrittely mukaan lukien).
Bendt Bendtsen

Bendt Bendtsen (s. 25. maaliskuuta 1954 Odense) on tanskalainen konservatiivisen kansanpuolueen poliitikko. Hän on ollut Euroopan parlamentin jäsen vuosina 2009–2019, istunut kansankäräjillä vuosina 1994–2009, toiminut Tanskan talous- ja elinkeinoministerinä vuosina 2001–2008 sekä pohjoismaaministerinä 2001–2002 ja ollut puolueensa puheenjohtaja vuosina 1999–2008.
Rosières (Haute-Loire)

Rosières on kunta Ranskassa Haute-Loiren departementissa Auvergne-Rhône-Alpesin alueella. Se sijaitsee noin 17 kilometriä Le Puy-en-Velayn kaupungista koilliseen.
Kunnan nähtävyys on luontokohde "Ravins de Corbœuf". Se on monivärinen savikanjoni, jossa on vuorotellen pieniä rotkoja ja kapeita harjanteita. Alue on saanut kutsumanimen ”"Pieni Colorado"”.
Aiguilhe

Aiguilhe on kunta Ranskassa Haute-Loiren departementissa Auvergne-Rhône-Alpesin alueella. Se sijaitsee noin Bornejoen varrella, Le Puy-en-Velayn kaupungin pohjoispuolella.
Le Puy-en-Velayn tasangolla on korkeita basalttikallioita. Ne ovat muodostuneet noin 2,2 miljoonaa vuotta sitten tulivuorista ylöspäin virtaavasta magmasta, ja ovat muodostuneet paikalla olleen järven pohjaan. Saint-Michel d'Aiguilhen kallio on yksi Ranskan merkittävimmistä vulkaanisista paikoista. Kallio on 82 metriä korkea, ja sen päälle on rakennettu Saint-Michelin kappeli vuonna 961.
Gogin kantabaari

Gogin kantabaari on joulukuussa 2021 Yle Areenassa ja Yle TV2 -kanavalla alkanut viihteellinen keskusteluohjelma, jota juontaa Constantinos ”Gogi” Mavromichalis. Ohjelman tapahtumapaikkana on kuvitteellinen "Viileä kettu" -baari ja sen baarimestarina toimi ensimmäisellä kaudella Lola Lorenzo ja toisella kaudella Ronja Stanley.
Ohjelman toinen tuotantokausi alkoi marraskuussa 2022.
Juontaja Mavromichalis palkittiin Kultainen Venla 2022 -gaalassa vuoden parhaan tv-esiintyjän yleisöpalkinnolla.
Elokuusta 2023 alkaen ohjelmaa on julkaistu vain podcast-muodossa.
Lotta Nummikari

Lotta Nummikari (s. 26. marraskuuta 2002) on suomalainen pesäpalloilija. Nummikari edustaa Superpesiksessä pelaavia Helsingin Roihuttaria. Hänen kasvattajaseuransa on Porin Pesäkarhut. Nummikari valittiin vuoden 2022 Itä-Länsi-otteluun. ja vuoden 2025 Itä-Länsi-otteluun. Toukokuussa 2025 Nummikari valittiin Superpesiksen kuukauden pelaajaksi. Hän pelaa ulkokentällä lukkarina. Nummikari on pelannut Superpesistä Roihuttarien lisäksi myös Pesäkarhuisssa. Nummikari on pelannut 34 Superpesiksen runkosarjan ottelua. Näissä hän on lyönyt kolme kunnaria ja 29 tavallista juoksua, tuonut kahdeksan juoksua ja kerännyt 107 kärkilyöntipistettä. Tilastot päivitetty 15. kesäkuuta 2022.
Upper Merion Township

Upper Merion Township on kunta ("township") Yhdysvalloissa Pennsylvanian osavaltiossa. Sen väkiluku oli 33 613 vuonna 2020. Kunta sijaitsee Montgomeryn piirikunnassa Philadelphian metropolialueella.
Väestö.
Vuonna 2020 Upper Merion Townshipin 33 613 asukkaasta valkoisia oli 70,2 %, aasialaisia 19,1 % ja mustia 7,3 %. Asukkaista 22,0 % puhui kotonaan jotain muuta kieltä kuin englantia ja 20,3 % asukkaista oli syntynyt ulkomailla.